title: Deċiżjoni tal-Kunsill (UE) 2019/3 tad-19 ta' Diċembru 2018 dwar il-pożizzjoni li għandha tittieħed f'isem l-Unjoni Ewropea fil-Kumitat ta' Tmexxija Reġjonali tal-Komunità tat-Trasport rigward ċerti materji baġitarji b'rabta mal-implimentazzjoni tat-Trattat li jistabbilixxi l-Komunità tat-Trasport

text:
                  3.1.2019

                  MT

                  Il-Ġurnal Uffiċjali tal-Unjoni Ewropea

                  L 1/1

         DEĊIŻJONI TAL-KUNSILL (UE) 2019/3
         tad-19 ta' Diċembru 2018
         dwar il-pożizzjoni li għandha tittieħed f'isem l-Unjoni Ewropea fil-Kumitat ta' Tmexxija Reġjonali tal-Komunità tat-Trasport rigward ċerti materji baġitarji b'rabta mal-implimentazzjoni tat-Trattat li jistabbilixxi l-Komunità tat-Trasport
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 91 u 100(2), flimkien mal-Artikolu 218(9) tiegħu,
         Wara li kkunsidra l-proposta mill-Kummissjoni Ewropea,
         Billi:

                     (1)

                     It-Trattat li jistabbilixxi l-Komunità tat-Trasport (“it-TKT”) ġie ffirmat mill-Unjoni skont id-Deċiżjoni tal-Kunsill (UE) 2017/1937 (1).

                     (2)

                     F'konformità mal-Artikolu 41(3) tat-TKT, it-TKT ilu japplika b'mod proviżorju mid-9 ta' Ottubru 2017. Fil-preżent japplika b'mod proviżorju fost il-Partijiet Kontraenti, jiġifieri l-Unjoni, ir-Repubblika tal-Albanija, il-Bożnija-Ħerzegovina, l-Eks-Repubblika Jugoslava tal-Maċedonja, il-Kosovo (*1), il-Montenegro u r-Repubblika tas-Serbja.

                     (3)

                     Il-Kumitat ta' Tmexxija Reġjonali tal-Komunità tat-Trasport (“il-Kumitat ta' Tmexxija”) għandu jadotta l-baġit tal-Komunità tat-Trasport għas-sena 2019 sabiex tiġi żgurata l-implimentazzjoni kif suppost tal-TKT.

                     (4)

                     Hu xieraq li tiġi stabbilita l-pożizzjoni li għandha tittieħed f'isem l-Unjoni fil-Kumitat ta' Tmexxija fir-rigward tad-Deċiżjoni tiegħu dwar ċerti materji baġitarji, peress li Deċiżjoni bħal din hija neċessarja għat-tnedija tal-ħidma tas-Segretarjat Permanenti tal-Komunità tat-Trasport, u ser ikollha effetti legali fil-konfront tal-Unjoni.

                     (5)

                     Is-setgħa li tingħata lill-Kummissjoni biex timplimenta b'mod proviżorju l-baġit tal-Komunità tat-Trasport ma jbiddilx il-karattru essenzjali tas-setgħat mogħtija lil dik l-istituzzjoni mit-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea,

               ADOTTA DIN ID-DEĊIŻJONI:

            Artikolu 1
            Il-pożizzjoni li għandha tittieħed f'isem l-Unjoni fil-Kumitat ta' Tmexxija Reġjonali tal-Komunità tat-Trasport għandha tkun ibbażata fuq l-abbozz tad-Deċiżjoni tal-Kumitat ta' Tmexxija mehmuża ma' din id-Deċiżjoni.
            Tibdiliet minuri għall-abbozz ta' dik id-Deċiżjoni jistgħu jiġu maqbula mir-rappreżentanti tal-Unjoni fil-Kumitat ta' Tmexxija mingħajr deċiżjoni ulterjuri tal-Kunsill.

            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.

            Magħmul fi Brussell, id-19 ta' Diċembru 2018.

                  Għall-Kunsill

                  Il-President

               E. KÖSTINGER

            (1)  Deċiżjoni tal-Kunsill (UE) 2017/1937 tal-11 ta' Lulju 2017 dwar l-iffirmar, f'isem l-Unjoni Ewropea, u l-applikazzjoni provviżorja tat-Trattat li jistabbilixxi l-Komunità tat-Trasport (ĠU L 278, 27.10.2017, p. 1).

            (*1)  Din id-deżinjazzjoni hi mingħajr preġudizzju għall-pożizzjonijiet dwar l-istatus, u hi konformi mal-UNSCR 1244 (1999) u mal-Opinjoni tal-QIĠ dwar id-dikjarazzjoni tal-indipendenza tal-Kosovo.

            ABBOZZ
            DEĊIŻJONI Nru 2018/… TAL-KUMITAT TA' TMEXXIJA REĠJONALI TAL-KOMUNITÀ TAT-TRASPORT
            ta' …
            dwar l-adozzjoni tal-baġit tal-Komunità tat-Trasport għas-sena 2019
            IL-KUMITAT TA' TMEXXIJA REĠJONALI TAL-KOMUNITÀ TAT-TRASPORT,
            Wara li kkunsidra t-Trattat li jistabbilixxi l-Komunità tat-Trasport, u b'mod partikolari l-Artikolu 24(1) u l-Artikolu 35 tiegħu,
            IDDEĊIEDA KIF ĠEJ:

               Artikolu 1
               Il-baġit tal-Komunità tat-Trasport għas-sena 2019, mehmuż ma' din id-Deċiżjoni, huwa b'dan adottat.

               Artikolu 2
               Il-Kummissjoni Ewropea għandha tkun inkarigata mill-implimentazzjoni tal-baġit u mit-tnedija tal-ħidma tas-Segretarjat Permanenti tal-Komunità tat-Trasport skont l-Artikolu 3.

               Artikolu 3
               L-Artikolu 2 għandu japplika minn … ta' Diċembru 2018. Għandu jieqaf japplika fil-jum ta' qabel dak li fih tidħol fis-seħħ il-ħatra tad-Direttur tas-Segretarjat Permanenti.

               Magħmul fi …, fi … 2018.

                     Għall-Kumitat ta' Tmexxija Reġjonali

                     Il-President

            Appendiċi

               Baġit tal-Komunità tat-Trasport għas-sena 2019

                        Linja baġitarja

                        Ammont
                        (EUR)

                        Salarji għall-uffiċjali

                        750 000

                        Kontribuzzjoni għas-Saħħa/Skema tal-pensjoni għall-uffiċjali

                        200 000

                        Spejjeż operazzjonali tas-segretarjat (inkl. nefqa fissa/ivvjaġġar/organizzazzjoni tal-laqgħat)

                        330 000

                        Tagħmir u għamara tal-IT tal-uffiċċju (mhux koperti mill-Ftehim dwar il-Kwartieri Ġenerali)

                        100 000

                        Spejjeż tar-reklutaġġ (pubblikazzjoni u rimborż tal-kandidati)

                        100 000

                        Total

                        1 480 000

                        Riżerva (madwar: 10 %)

                        150 000

                        Total ta' kollox

                        1 630 000

                        Li minnhom: Kontribuzzjoni tal-UE (80 %) (*1)

                        1 304 000

                        Kontribuzzjoni tad-WB6 (20 %: l-Anness V tat-TKT jipprovdi d-distribuzzjoni skont kull pajjiż)

                        326 000

               (*1)  Iċ-ċifra tal-kontribuzzjoni tal-UE hi mingħajr preġudizzju għall-adozzjoni tal-baġit tal-UE għall-2019